# Joaquim Domingo i Sánchez

Joaquim Domingo i Sánchez (Barcelona, 16 d'agost de 1917 - Barcelona, 27 de febrer de 1981) fou un jugador de billar català de les dècades de 1940, 50 i 60, campió del món.
Fou jugador del Club Billar Sants de Barcelona.
Amb només setze anys va batre un rècord del món amb 51 caramboles en una sèrie i a la banda, que perdurà durant més de disset anys.
En el seu brillant palmarès guanyà tres cops el Campionat del Món de billar artístic (1959, 1965, 1967). En l'àmbit europeu, guanyà tres Campionats d'artístic (1952, 1968, 1969), un Campionat de 3 bandes (1948), un Campionat de quadre 71/2 (1949), un Campionat de banda (1953), un Campionat de pentatló (1954) i un Campionat de lliure (1957). També guanyà dues vegades el Torneig Internacional Triathlín Alexandre Avé, i un cop el Torneig Europeu a la Banda (1959). En l'àmbit domèstic, guanyà 67 Campionats d'Espanya i 61 Campionats de Catalunya, repartits en totes les especialitats, entre les dècades dels anys quaranta i setanta.
Seu va ser el rècord del món de fantasia amb 304 punts i fou el primer jugador del món en fer més de 500 caramboles en una sola entrada.
Pel que fa als guardons, fou distingit amb tres medalles d'or al mèrit esportiu de l'Ajuntament de Barcelona (1950, 1963, 1966), amb dues medalles d'argent de la Delegació Nacional de Educació Física (1958, 1968), una creu al mèrit civil (1973) i una medalla d'or del Consejo Superior de Deportes (1980).

## Palmarès

Font:

### Campionats del Món

* Campionat del Món de billar artístic: 1957, 1963, 1966 1975
* Campionat del Món de billar de carambola lliure: 1935, 1936, 1949, 1950, 1953
* Campionat del Món de billar de carambola quadre 47/2: 1947

### Campionats d'Europa

* Campionat d'Europa de billar artístic: 1952, 1968, 1969 1953, 1954, 1955, 1956, 1961 1959, 1973
* Campionat d'Europa de billar de carambola quadre 71/2: 1949
* Campionat d'Europa de billar de carambola quadre 47/2: 1955 1957
* Campionat d'Europa de billar a tres bandes: 1948
* Campionat d'Europa de billar pentatló: 1954
* Campionat d'Europa de billar a una banda: 1953 1951, 1960

### Campionats d'Espanya

* Lliure: 1936, 1940, 1941, 1942, 1943, 1944, 1945, 1947, 1949, 1950, 1951, 1954, 1955, 1957, 1958, 1960
* Una banda: 1933, 1935, 1951, 1952, 1954, 1955, 1956, 1958, 1960, 1965, 1966
* Quadre 45/1: 1936
* Quadre 45/2: 1940, 1941, 1942, 1943, 1944, 1946
* Quadre 47/2: 1948, 1949, 1950, 1951, 1958
* Quadre 71/2: 1936, 1947, 1948, 1953, 1955, 1958, 1960
* Tres bandes: 1940, 1942, 1944, 1945, 1949, 1950, 1951, 1952, 1958, 1961
* Artístic: 1955, 1958, 1963, 1965, 1966, 1967, 1968, 1969, 1970, 1973, 1974

### Campionats de Catalunya

* Guanyà 61 Campionats de Catalunya repartits en les diverses modalitats.

## Referències

* 1 2 3 4 5 6 «Joaquim Domingo i Sánchez». Enciclopèdia de l'esport català. Barcelona: Grup Enciclopèdia Catalana.
* 1 2 3 «Ruiza, M., Fernández, T. y Tamaro, E. (2004). Biografia de Joaquín Domingo.». Biografías y Vidas. La enciclopedia biográfica en línea. Barcelona. [Consulta: 13 març 2021].
* ↑ «Medaillenränge». Kozoom. [Consulta: 9 setembre 2020].
* ↑ «Palmarès». CB Barcelona. Arxivat de l'original el 2016-03-06. [Consulta: 9 setembre 2020].